Pikkukiviä: Otetaas alusta
26. joulukuuta 2005
Yksi. On hienoa, että erilaisissa sanomalehdissä on erilaisia ns. tiedesivuja eli niissä niin kuin tiedätte esitellään kaikenlaista merkittävää uutta ja historiallista jne..
Kaksi. Kun on ns. erikoistoimittajia, niin jotenkin toivoisi, että ne ns. erikoistoimittajat osaisivat oman alansa. Ei ole niin tarkkaa, jos kielioppi hieman lipsuu tiedesivulla, kunhan faktat olisivat kohdallaan.
Nyt rakkaat lukijat jo arvaavatkin, että olen taas löytänyt jonkun karmaisevan vääryyden eli virheen maailmankaikkeuden virrassa. Kyllä. Aamulehden ns. tiedesivua en ole ehtinytkään kommentoida - johtuuko ehtimättömyys minun laiskuudestani tai kiireydestäni vai siitä, että siinä on niin paljon virheitä tai käsittämättömyyksiä tai kaikesta tuosta ja nyt pisteet menevät Hesarille:
Kolme. Tässä pöytää kattaessani huomasin tiistain 20.12. Hesarin, joka oli jätetty ei niin yllättäen auki taitettuna Tiede&Luonto-sivun kohdalta. Siinä lukee aivan selvästi Timo Paukun hienossa alkuainejuttusarjan vismutti-jaksossa näin: "Alkuainetta syntyy lyijyn ja kuparin sulatuksen sivutuotteina."
Jos ei tiedä, mikä tuossa on vikana, niin ei tarvitse välittää. Jos tietää, niin ihmettelee, että miten vaikeaa perusasioita on selittää oikein.
(En muuten löytänyt Hesarin sivuilta mitään maksutonta Tiede-keskustelualuetta, joten laitoin tämän vuodatuksen tänne ihan siksikin.)